


[image: ]   

  
Αρκαλοχώρι, 27/ 08 /2026
Προς: ΜΜΕ
ΔΕΛΤΙΟ ΤΥΠΟΥ


Ο Δήμος Μινώα Πεδιάδας τιμάει τον αρχαιολόγο και Επίτιμο Διευθυντή του Αρχαιολογικού Μουσείου Ηρακλείου Γιώργο Ρεθεμιωτάκη - Το Σάββατο 29 Αυγούστου 2026, στις 19:30 στην πλατεία Μεϊντάνι Καστελλίου

Ο Δήμος Μινώα Πεδιάδας διοργανώνει εκδήλωση, το Σάββατο 29 Αυγούστου 2026, στις 19:30, στην πλατεία Μεϊντάνι, στο Καστέλλι, προς τιμήν του Δρ. Γιώργου Ρεθεμιωτάκη, επίτιμου Διευθυντή του Αρχαιολογικού Μουσείου Ηρακλείου, σε ένδειξη αναγνώρισης για την πολύτιμη συμβολή του, στη διάσωση και ανάδειξη της πολιτιστικής κληρονομιάς του Δήμου Μινώα Πεδιάδας. Ο Γιώργος Ρεθεμιωτάκης άφησε σημαντικό αποτύπωμα σρην περιοχή, με το πλούσιο ανασκαφικό του έργο που έφερε στο φως σπουδαία κομμάτια της ιστορίας του τόπου.

Αναλυτικά το πρόγραμμα της εκδήλωσης:

-Καλωσόρισμα από τον Δήμαρχο Μινώα Πεδιάδας κ. Βασίλειο Κεγκέρογλου και την Αντιδήμαρχο Πολιτισμού κα Καλλιόπη Αποστολογιωργάκη.

-«Ανασκάπτοντας την Πεδιάδα». Καλλιόπη Γκαλανάκη, Δρ. Αρχαιολογίας και Δανάη Κοντοπόδη, Αρχαιολόγος ΕΦΑΗ.

-Ο Γιώργος Ρεθεμιωτάκης και η «αρχαιοτάτη των κατά Κρήτην πόλεων». Άγγελος Χανιώτης, καθηγητής Αρχαίας Ιστορίας στο Ινστιτούτο Προηγμένων Μελετών του Πρίνστον.

-«Γαλατάς: Η ανασκαφή ενός ανακτόρου». Κωνσταντίνος Χριστάκης, Δρ. Αρχαιολογίας.

-«Σχεδιάζοντας ένα Μουσείο με τον Γιώργο Ρεθεμιωτάκη». Ειρήνη Γαλή, Προϊσταμένη του Τμήματος Μουσειολογίας, Μουσειογραφίας και Εκθέσεων του Αρχαιολογικού Μουσείου Ηρακλείου.

-«Η δουλειά και η κουβέντα με τον κύριο Ρεθεμιωτάκη». Εμμανουέλλα Αποστολάκη, Δρ. Αρχαιολογίας.

-«Ο Γιώργος Ρεθεμιωτάκης συνάδελφος και φίλος». Χαράλαμπος Κριτζάς, Επίτιμος Διευθυντής Επιγραφικού Μουσείου.

-Απονομή τιμητικών ενθυμημάτων από τον Δήμαρχο Μινώα Πεδιάδας κ. Βασίλειο Κεγκέρογλου.

-Λήξη εκδήλωσης.

